Ye considerato uno d'os prencipals representants d'a ideya d'o blitzkrieg en a Wehrmacht, dende a publicación en 1937 d'a suya obra Achtung-Panzer!, encara que as suyas concepcions teoricas yeran muit influitas por as ideyas d'os britanicos J. F. C. Fuller y Basil Liddell Hart, d'o sovietico Mijaíl Tujachevski u mesmo d'un encara desconoixito cheneral francés dito Charles de Gaulle. Encara que no plegó pas dica o ran de mariscal de campo (Generalfeldmarschal) ye considerato uno d'os prencipals melitars alemans d'a Segunda Guerra Mundial, coautor con Erich von Manstein d'un plan alternativo ta la invasión de Francia en 1940, en a batalla de Francia. Antiparte, chunto con Manstein, Guderian estió uno d'os pocos melitars d'a Wehrmacht en afrontar bellas d'as ideyas estratechicas y tacticas d'Adolf Hitler.